2009. gada Baltinavas novada domes vēlēšanas
2009. gada Baltinavas novada domes vēlēšanas notika 6. jūnijā 2009. gada Latvijas pašvaldību vēlēšanās . Vēlēšanās Baltinavas novada domē tika ievēlēti 13 deputāti. Vēlēšanās piedalījās 4 kandidātu saraksti, kas veidoti no 42 kandidātiem. Baltinavas novads tika izveidots Baltinavas pagasta vietā administratīvi teritoriālās reformas rezultātā, tādēļ šī novada domes vēlēšanas notika pirmoreiz. Baltinavas novadā vēlēšanas notika 1 iecirknī. Vēlēšanās visvairāk balsu ieguva saraksts Mēs - Baltinavai! (75,68%), bet kopā novada domē iekļuva arī 3 no 4 sarakstiem. Baltinavas novada domes vēlēšanās piedalījās 659 vēlētāji jeb 59,69% no balsstiesīgajiem. Baltinavas novadā šajās vēlēšanās bija vismazāk balsstiesīgo iedzīvotāju no visiem Latvijas novadiem. No vēlēšanu aploksnēm derīgas bija 658, bet savu balsi par kādu no sarakstiem atdeva 642 vēlētāji.